# Ezio Levi

Ezio Levi d'Ancona (Màntua, 19 de juliol de 1884 - Boston, 28 de març de 1941) fou un filòleg, romanista i hispanista italià. Una altra faceta de la seva activitat fou la de pianista de jazz.

## Vida i obra

Nasqué a Màntua, fil d'una família de sefardites de Ferrara. Va estudiar a la Universitat de Pavia (llicenciat el 1906) i a Florència amb Pio Rajna i Alessandro D'Ancona. Es casaria el 1921 amb una neboda d'aquest darrer i en prengué el segon cognom. Fou professor d'institut a Lucera i Nàpols. De 1922 a 1925 fou professor de Filologia Romànica a la Universitat de Palerm i des de 1925 fins a 1938 a la de Nàpols. Les lleis racials del feixisme el van expulsar de la universitat (seria substituït en la càtedra per Salvatore Battaglia) i es va exiliar als Estats Units. L'any 1940 ensenyà al Wellesley College però morí tot just un any més tard.
Es va interessar per la poesia medieval, amb estudis sobre poetes italians i sobre Maria de França. Després s'interessà per la literatura espanyola; organitzà un centre d'estudis hispànics a la Universitat de Nàpols poc abans d'haver-la de deixar. Algunes de les seves obres de tema hispànic són Motivos Hispanicos (1933), Nella letteratura spagnola contemporanea: (saggi) (Florència: La Voce, 1922); Lope de Vega e l'Italia (Florencia: G. C. Sansoni, 1935) i Vite romantiche (Nàpols: Riccardo Ricciardi, 1934). Invità Federico García Lorca a anar a Itàlia. Fou acadèmic de la Reial Acadèmia de Belles Arts de Valladolid des del 1934. El seu arxiu es conserva a la Biblioteca Universitària de Bolonya.
Una altra faceta d'Ezio Levi fou la de pianista de jazz i contribuí a introduir-lo a Itàlia, també com una forma d'oposició al feixisme. Va col·laborar a escriure una introducció al jazz en italià. La seva filla fou la historiadora de l'art Mirella Levi D'Ancona (1919–2014).

## Publicacions

* Francesco di Vannozzo e la lirica nelle corti lombarde durante la seconda metà del secolo XIV, Florència, 1908.
* Antonio e Nicolò da Ferrara, poeti e uomini di corte del Trecento, Ferrara, 1909.
* (Ed.) Fiore di leggende. Cantari antichi. Serie prima. Cantari leggendari, Bari, 1914.
* I cantari leggendari del popolo italiano nei secoli XIV e XV, Torí, 1914.
* II Principe Don Carlos nella leggenda e nella poesia, Pavia, 1914, Roma, 1924.
* Poesia di popolo e poesia di corte nel Trecento, Livorno 1915, Bolònia, 1971; París, 1976.
* (Ed.) Il libro dei cinquanta miracoli della Vergine, Bolònia, 1917.
* Il canzoniere di Maestro Antonio da Ferrara, Florència, 1918.
* I lais brettoni e la leggenda di Tristano, Perugia, 1918.
* Piccarda e Gentucca. Studi e ricerche dantesche, Bolònia, 1921.
* (Ed.) I Poeti antichi lombardi, Milà, 1921; Bolònia, 1979.
* Studi sulle opere di Maria di Francia, Florència, 1922.
* Nella letteratura spagnola contemporanea. Saggi, Florència, 1922.
* L'unità del mondo latino, Roma, 1926.
* (amb Ettore Gàbrici) Uguccione da Lodi e i primordi della poesia italiana, Venècia, 1928.
* I catalani in Italia al tramonto del medio evo, Palma, 1929.
* Lo Steri di Palermo e le sue pitture, Roma 1932, Palerm, 2003.
* Motivos hispánicos, Florència 1933 (Pròleg de Ramón Menéndez Pidal).
* Vite romantiche, Nàpols, 1934
* Lope de Vega e l'Italia, Florència, 1935 (Pròleg de Luigi Pirandello).
* Cinque studi sull'Ariosto, Nàpols, 1938.

### Sobre Jazz

* (amb Gian Carlo Testoni, 1912–1965), Introduzione alla vera musica di jazz, Milà 1938

## Referències

* 1 2 Gotor, José Luis «Ezio Levi, un hispanista erudito». : L'apporto italiano alla tradizione degli studi ispanici: Atti del Congresso, Nel ricordo di Carmelo Samonà, Napoli, 30 e 31 gennaio, 1 febbraio 1992, 1993, pàg. 71-84 [Consulta: 28 desembre 2016].
* ↑ Segons Gotor p. 71, el lloc originari d'Espanya d'on va sortir la família fou Zamora.
* ↑ GEC

## Bibliografia

* Cesare Segre, Alberto Varvaro, Ezio Levi d'Ancona, en la col·lecció Profili e ricordi, Società nazionale di scienze, lettere e arti in Napoli, 1986
* Mary Whiton Calkins, The Works of Ezio Levi D'Ancona. Bibliography Republished, Wellesley College Alumnae Association Publication, juny 1940
* Kenneth McKenzie, «Ezio Levi D'Ancona (1884-1941)», in: Italica: Quarterly Bulletin of the American Association of Teachers of Italian, vol. 18-20, pp. 76 ss [notícia necrològica]

## Enllaços externs

* «Ezio Levi». Gran Enciclopèdia Catalana. Barcelona: Grup Enciclopèdia Catalana.
* Biobibliografia, amb foto, a la web de la Universitat de Nàpols, redactada per Alberto Vàrvaro
* Notícia sobre el jazz en l'època feixista italiana, on es parla del llibre de Levi